**Code of Conduct for State School Board Members**

Tuuina atu i lalo o le fuaiupu 166 o le Education and Training Act 2020.

**Ou te faamaoni ma e le noatia o'u manatu**

* Ou te galue i tulaga sili tau tomai faafaigaluega ma lo'u lava faamaoni.

**E talafeagai la'u tali atu e tusa ma tu ma agaifanua ma e sa'o**

* Ou te le faia pe lagolago malosi i se faiga e le agatonu, pe faailoga tagata ai, faasaga i tagata taitoatasi, vaega, faasinomaga ma mataupu o aiaina.

**Ou te le nofonofoa'i i le faalauiloa o se siosiomaga saogalemu o faia ai aoaoga**

* E faaali lo'u manatu pe a ou vaaia ni uiga e le talafeagai o faatino i totonu o le aoga. E le māmā ia te a'u atugaluga uma. Ou te uunaia se faiga e le noatia ai le aufaigaluega, tagata ma tamaiti aoga uma ia lagona le saoloto e faaali o latou manatu.

**Ou te lagolagoina sui o la matou komiti ma le faavae o la'u aoga**

* Ou te tausisia faiga faavae ma tulafono a le komiti faatonu. Ou te faatinoa galuega e aofia ai sui o la matou komiti ma le faaaloalo tele. Afai o a'u o se sui o le komiti faatonu o se aoga faapitoa po o se aoga sa avea ma aoga tumaoti o le a ou tausisia le faia o galuega e atagia ai le faavae o le aoga. Ou te tausisia le faia o galuega e tusa ma le faavae o le Te Aho Matua pe afai o se aoga e i lalo o le faamalumaluga o Kura Kaupapa Māori.

**Ou te amanaia le taiala o le galulue faatasi i le faia o faaiuga**

* Ou te malamalama e na o le sui ua tofia e le komiti faatonu e mafai ona avea ma fofoga taumomoli o le komiti faatonu. E le mafai ona ou faia toatasia se mea e faatū ese ai mai faaiuga a le komiti faatonu.

**Ou te tausisia le va fealoaloai ma le aufaigaluega uma a le aoga**

* Ou te tausisia tulaga e tatau ai ma le va fealoaloai ma le puleaoga, aufaigaluega na faafaigaluega e le komiti faatonu ma tagata galulue tauofo.

**O la'u matafaioi le faifai pea o le tau atiae o lo'u malamalama i la'u galuega ua tofia ai a'u**

* Ou te tuu avanoa i polokalame e atiae ai tomai faafaigaluega, e aofia ai le taulai i le Te Tiriti o Waitangi.

**Ou te auai i mea faitele ma tagata i auala e le soona solivale ai le va ma tagata ma e talafeagai**

* Ou te faia galuega faatasi ma isi sui o le komiti faatonu ina ia moni le agaga o fesootai ai ma tagata uma o aafia ai la tatou aoga, e aofia ai tagata Māori, iwi ma hapū, sa'o, e le faaituau, ma e faaeteete ina ia latou malamalama atoatoa i faaiuga o matou faia.

**Ou te faaleo manatu o tamaiti aoga uma**

* Ou te faamuamua lava i le soifua manuia, tulaga lelei ua ausia ma taunuuga ua ausia e tamaiti aoga, ma e le avea o'u talitonuga po o mea ou te aiaina e afaina ai fua tulaga nei.

**Ou te sau sauni**

* Ou te sau sauni i fonotaga a le Komiti Faatonu ma tuu atoa i ai so'u sao i le faiga o faaiuga fai.

**Ou te faaaoga tatau lo'u tulaga ua tofia ai a'u**

* Ou te tausisia agatapuia pe a ou maua faamatalaga e le patino i le mamalu lautele i le vaitaimi o avea ai ma sui i le komiti ma e na o tulaga na faamoemoe i ai e faaaoga ai. O a'u o le sui vaaia o le aoga ma ou te le faailoa lautele faamatalaga e ono afaina ai le aoga. Ou te le faaaoga sese le aoga po o mea o aiaina e tagata lautele e maua ai so'u lelei.

**Ou te le sailia ai ni a'u mea lelei po o meaalofa**

* Ou te tausisia tulafono o faavae i ai la matou komiti faatonu e tusa ma ni meaalofa po o taui faameaalofa e maua. E leai ma se taimi ou te sailia ai ni a'u mea lelei, pe maua ai taui faameaalofa mo a'u lava, o lo'u aiga po o isi ou te iloa lelei.

**Ou te le lagolagoina se talitonuga faaupufai e tusa ma la'u galuega ua tofia ai a'u e avea ma sui o le komiti faatonu**

* Tusa lava po o ā faiga faaupufai ou te lagolagoina, ou te faia galuega i se faiga talafeagai ma aogā i lalo o le faigamalo o pulea le atunuu i le taimi nei ma faigamalo i le lumanai. Ou te le auai pe ou te tauvā mo se vaega faaupufai po o lo'u lagolagoina o se sui faatū i luga o lo'u tulaga o a'u o se sui o le komiti faatonu.

**Ou te faamalieina tulaga faatonuina faaletulafono ma tulaga faafoeina**

* Ou te faia galuega e tusa ma tulaga faatonuina faaletulafono ma tulaga faafoeina uma e talafeagai ma lo'u tulaga o se sui o le komiti faatonu (e aofia ai tulaga o le pule o le aoga) ma ou te sailia taiala ma lagolagosua pe afai ua moomia.

**Ou te faailoa ma pulea feteenaiga o aiā**

* Ou te faailoa, faasoa, taulimaina ma iloilo i taimi uma mea uma o aiaina. Ou te malamalama lelei i tulaga faatonuina, ma ou tausisia, e tusa ma feteenaiga o aiā uma, e aofia ai sui o le komiti faatonu, o le aoga, ma tulaga faatonuina faaletulafono uma.